Länzbrg ligt in ere flache Ebeni, wo vo zwei Molassehügel, wo öppe hundert Meter höch sind,  prägt isch. De ei, de Schlossbärg, het e Höchi vo 504 Meter ü. M., isch facht chreisrund und het en Durchmesser vo öppe 250 Meter. De ander, de Goffersbärg, het e Höchi vo 507 Meter ü. M., het d Form von ere Ellipse und het es Hochplateau vo öppe 500 uf 50 Meter. Uf em Schlossbärg isch, wi de Name sch sait, s Schloss Länzbrg. Zwüschem Schloss und em Aabach isch di mittelalterlichi Altschtadt. De Gmeindsbann het e Flächi vo 1133 Hektare, dodervo sind 566 Hektare vo Wald bewachse und 305 Hektare sind überbaut. De höschte Punkt vom Gmeindsbiet isch uf 560 Meter uf em «Bärg», de tüfschti bi 390 Meter am Aabach.